Teemu Määttä

Teemu Määttä (s. 24. tammikuuta 1992) on suomalainen jääpalloilija, joka edustaa Ruotsin Elitserienissä pelaavaa Broberg/Söderhamn Bandyä. 

Pelipaikaltaan Määttä on keskikenttäpelaaja.http://www.bandysidan.nu/ibdb/playerinfo.php?SpelareID=7802&sprak=sve&land=3 Hän kuuluu myös Suomen jääpallomaajoukkueeseen.http://www.finbandy.fi/sjpl/doc/MOpelaajat.pdfhttp://www.finbandy.fi/sjpl/doc/MOmaalit2016.pdf

 Seurajoukkueura 

Määttä debytoi Botnian paidassa Bandyliigassa vain 14-vuotiaana kaudella 2006. Maaliskuussa 2015 Määttä siirtyi Ruotsin Elitserienin IFK Kungälviin, jossa hän pelasi yhden kauden.http://www.finbandy.fi/fi/?p=5797

Kesällä 2021 Määttä siirtyi viiden Siriuksessa vietetyn kauden jälkeen AIK:hon.https://www.bandypuls.se/logga-in/klart-har-ar-nasta-spelare-att-presenteras-av-aik-mittfaltare-som-gjorde-39-poang

Syksyllä 2022 AIK luopui sarjapaikastaan Elitserienissä kesken kauden. Määttä valitsi tuolloin uudeksi seurakseen Edsbyns IF:n.

Kauden 2023-2024 päätteeksi Määttä valittiin Vuoden jääpalloilijaksi.https://www.finbandy.fi/fi/vuoden-jaapalloilija-teemu-maatta-tavoitteita-riittaa-viela-vuosiksi-eteenpain/

Keväällä 2025 Määttä pääsi ensimmäistä kertaa urallaan Elitserienin loppuotteluun. Villa Lidköping oli kuitenkin ottelussa vahvempi lukemin 7-3. Määttä teki ottelussa Edsbynin toisen maalin.https://www.svt.se/sport/bandy/sargat-villa-forsvarade-sm-guldet-en-halvlek-rackte Kauden päätteeksi Määttä siirtyi Edsbynistä kolmen vuoden sopimuksella Broberg/Söderhamiin.https://brobergsoderhamn.se/2025/04/valkommen-teemu-maatta/

 Maajoukkueura 

Suomen jääpallomaajoukkueessa Määttä teki debyyttinsä vuonna 2010. Hän oli mukana saavuttamassa MM-hopeaa vuoden 2016 MM-kilpailuista, tehden maalin finaalissa Venäjää vastaan. 

Määttä pääsi toistaa kertaa urallaan pelaamaan MM-kisojen loppuottelussa keväällä 2023. Myös tuolloin Määttä onnistui maalinteossa vaikka ottelu päättyi Ruotsin voittoon.https://www.hs.fi/urheilu/art-2000009494876.html

Kevään 2025 maailmanmestaruuskilpailut päättyivät myös Suomen osalta hopeamitaliin. Ruotsi voitti loppuottelun maalein 5-3 ja Määttä saavutti maajoukkueuransa kolmannen MM-hopean.https://yle.fi/a/74-20152705

 Perhe 

Myös Määtän veljet Tuomas ja Tommi Määttä ovat jääpalloilijoita. Poikien isä Esa Määttä on menestyksekkään peliuransa jälkeen toiminut valmentajana Bandyliigassa ja Elitserienissä.

 Saavutukset 

Maajoukkueessa:
 MM-hopea: 2016, 2023, 2025
 MM-pronssi: 2017, 2018 ja 2019

 Lähteet 

Luokka:Vuonna 1992 syntyneet
Luokka:Suomalaiset jääpalloilijat
Luokka:Elävät henkilöt